LV
15.5.2023.
Eiropas Savienības Oficiālais Vēstnesis
C 173/29
Latvija saskaņā ar Regulas 13. panta 1. punktu ir identificējusi vismaz piecus prioritāros ceļus (dārzkopības, sekundārās introdukcijas un akvāriju ceļi augiem un sekundārās introdukcijas un izbēgšana no turēšanas vietām ceļi dzīvniekiem).
Tomēr Latvija ir izstrādājusi un nosūtījusi Komisijai rīcības plānu tikai vienam no šiem noteiktajiem prioritārajiem ceļiem.
(1)
OV 2014, L 317, 35. lpp.
Prasība, kas celta 2023. gada 24. martā – Eiropas Komisija/Itālijas Republika (Lieta C-193/23) (2023/C 173/40) Tiesvedības valoda – itāļu Lietas dalībnieki Prasītāja: Eiropas Komisija (pārstāvji: C. Hermes un G. Gattinara) Atbildētāja: Itālijas Republika Prasījumi Komisijas prasījumi Tiesai ir šādi: — konstatēt, ka, neizstrādājot un neīstenojot vienu rīcības plānu vai rīcības plānu kopumu saistībā ar invazīvu svešzemju sugu prioritārajiem izplatības ceļiem un nekavējoties to vai tos nenosūtot Komisijai, Itālijas Republika nav izpildījusi Eiropas Parlamenta un Padomes Regulas (ES) Nr.
1143/2014 (2014. gada 22. oktobris) par invazīvu svešzemju sugu introdukcijas un izplatīšanās profilaksi un pārvaldību (1) 13. panta 2. un 5. punktā paredzētos pienākumus; — piespriest Itālijas Republikai atlīdzināt tiesāšanās izdevumus.
Pamati un galvenie argumenti Ar vienīgo prasības pamatu Komisija apgalvo, ka, neizstrādājot un neīstenojot vienu rīcības plānu vai rīcības plānu kopumu saistībā ar invazīvu svešzemju sugu prioritārajiem izplatības ceļiem un nekavējoties to vai tos nenosūtot Komisijai, Itālijas Republika nav izpildījusi Eiropas Parlamenta un Padomes Regulas (ES) Nr.
1143/2014 (2014. gada 22. oktobris) par invazīvu svešzemju sugu introdukcijas un izplatīšanās profilaksi un pārvaldību 13. panta 2. un 5. punktā paredzētos pienākumus.
It īpaši motivētajā atzinumā norādītā termiņa beigās, proti, 2022. gada 9. aprīlī, atbildētāja nebija nedz izstrādājusi, nedz īstenojusi vienu rīcības plānu vai rīcības plānu kopumu saistībā ar invazīvu svešzemju sugu prioritārajiem izplatības ceļiem atbilstoši regulas 13. panta 2. punktam, kā arī nebija nekavējoties paziņojusi Komisijai par minēto rīcības plānu vai rīcības plānu kopumu atbilstoši regulas 13. panta 5. punktam.
(1)
OV 2014, L 317, 35. lpp.